Nr.

# **DECIZIA ETAPEI DE ÎNCADRARE**

## proiect

##

Ca urmare a solicitării de emitere a acordului de mediu adresate de **MARIN G. CORINA ANDREEA PERSOANĂ FIZICĂ AUTORIZATĂ** cu sediul în sat Târsa, comuna Stângăceaua, poz. nr. 071, județul Mehedinţi, înregistrată la A.P.M. Mehedinți cu nr. 12612 din 06.09.2019, în baza Legii 292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, aprobata cu modificări şi completări prin Legea nr. 49/2011, cu modificarile și completarile ulterioare, Legea apelor nr. 107/1996, cu modificările şi completările ulterioare A.P.M. Mehedinți decide, ca urmare a consultărilor desfăşurate în cadrul şedinţei Comisiei de Analiză Tehnică din data de 14.11.2019, că proiectul ”**construire platformă gunoi de grajd împrejmuită pe trei laturi, bazin etanș vidanjabil**”, propus a fi amplasat în **comuna** **Butoiești,** județul Mehedinți, **nu se supune** **evaluării impactului asupra mediului**.

 Justificarea prezentei decizii:

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**
2. Proiectul se încadrează în prevederile legii privind evaluarea impactului anumitor proiecte publice și private asupra mediului, anexa nr. 2, pct. 11 lit. b – “instalații pentru eliminarea deșeurilor, altele decât cele prevăzute în anexa 1”;
3. Caracteristicile proiectului:

 Proiectul consta in realizarea unei platforme betonata cu urmatoarele caracteristici:

* dimensiuni: 9,00 x 6,00 x 1,20 m;
* suprafata: 54,00 mp
* volum util: 54,00 mc.

 Platforma va consta dintr-o placa de beton armat delimitata pe trei laturi cu pereti din acelasi material avand inaltimea de 1,20 m. Pe latura libera se va realiza o rampa de 2,00 m latime pentru acces. Interiorul va avea panta 2% spre latura posterioara unde se va instala un gratar de colectare pentru apa impurificata. Aceasta va fi preluata printr-o conducta PVC-KG si deversata intr-un bazin etans vidanjabil (V = 6 mc) amplasat subteran langa platforma. Pentru realizarea platformei se va utiliza betonul armat, hidroizolat cu membrana bituminoasa lichida (atat placa peste sol, cat si peretii laterali).

 Indicii de ocupare si utilizare a terenului sunt:

 S teren = 2.500,00 mp

 S c existenta = S d existenta = 0,00 mp

 S c propusa = S d propusa = 54,00 mp

 S c rezultata = S d rezultata = 54,00 mp

 P.O.T. existent = 0,00% P.O.T. propus = 2,16%

 C.U.T. existent = 0,000 C.U.T. propus = 0,021

Profilul obiectivului este acela de depozitare (permanenta) a gunoiului de grajd.

 Capacitatea de stocare este de 54,0 mc.

 Apele impurificate provenite de pe platforma se vor scurge printr-un gratar de colectare si vor fi deversate printr-o conducta PVC-KG la un bazin etans vidanjabil cu volumul de 6 mc.

1. cumularea cu alte proiecte: platforma betonata necesara pentru depozitarea gunoiului provenit de la adopstul de animale populat cu 17 bovine,
2. utilizarea resurselor naturale: în cantităţi limitate, agregate minerale şi combustibili  pentru utilaje, achiziționate de la firme autorizate;
3. cantitate și tipurile de deșeuri generate/gestionate:
	* proiectul va genera deşeuri  fără caracter periculos  în etapa de execuţie, pământ din săpături, care se va refolosi la nivelare şi deşeuri din construcţii care se vor transporta la loc desemnat de autorităţile locale, cantitățile vor fi neînsemnate
	* în etapa de funcţionare  va deservi scopul pentru care a fost proiectat - depozitarea şi gospodărirea corespunzătoare a gunoiului de grajd şi va contribui la evitarea poluării solului şi apelor subterane cu nitraţi proveniţi din surse agricole;
4. poluarea și efectele negative: emisiile poluante (pulberi, SO2, NOx, CO2), inclusiv zgomotul și alte surse de disconfort pot apărea de la utilaje în timpul executării proiectului;
5. riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră;
6. riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.
7. Amplasarea proiectului:
8. utilizarea actuală și aprobată a terenurilor: terenul pe care se va implementa proiectul este situat în extravilanul localitatii Butoiești și are folosința actuală arabil conform Certificat de urbanism nr. 8 din 26.08.2019 eliberat de Primăria comunei Butoiești;
9. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate, agregate minerale şi combustibili  pentru utilaje, în etapa de realizare. În etapa de funcţionare, va utiliza doar combustibil pentru utilaje;
10. capacitatea de absorbţie a mediului natural:
11. zone umede, zone riverane, guri ale râurilor: nu este cazul;
12. zone costiere și mediul marin: nu este cazul;
13. zonele montane și forestiere: nu este cazul;
14. arii naturale protejate de interes național, comunitar, internațional: nu este cazul;
15. zone clasificate sau protejate conform legislației în vigoare: nu este cazul;
16. zonele cu o densitate mare a populației: nu este cazul;
17. peisajele și situri importante din punct de vedere istori, cultural sau arheologic: nu este cazul.
18. Tipurile și caracteristicile impactului potențial:
19. importanța și extinderea spațială a impactului: proiectul va avea impact local, în zona de lucru, în perioada de execuție, fără a fi afectată populația localității Butoiesti.

*Pe perioada funcționării* - distanța față de locuințe e de peste 500 m

- se vor respecta recomandările din Notificarea nr. 8375/20.09.2019 eliberată de Direcția de Sănătate Publică Mehedinți

1. natura transfrontieră a impactului – nu este cazul;
2. intensitatea şi complexitatea impactului – impactul lucrărilor pentru implementarea proiectului este redus;
3. probabilitatea impactului – redusă, atât pe perioada de execuţie cât şi la funcţionare prin buna gestionare a dejecțiilor animaliere;
4. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este estimată la 2 luni;
5. cumularea impactului cu impactul altor proiecte existente și/sau aprobate: nu este cazul;
6. posibilitatea de reducere efectivă a impactului: nu este cazul.
7. **Motivele pe baza cărora s-a stabilit necesitatea neefectuării evaluării adecvate sunt următoarele:** proiectul *nu intră sub incidența art. 28 al OUG nr. 57/2007 privind regimul ariilor naturale protejate,* conservarea habitatelor naturale, a florei și faune sălbatice, aprobată și modificată prin Legea 49/2011, cu modificările și completările ulterioare
8. **Motivele pe baza cărora s-a stabilit** **necesitatea neefectuării evaluării impactului asupra corpurilor de apă**

 - proiectul propus intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare,

- conform adresei eliberată de Administraţia Bazinală de Apa Jiu lucrările propuse a se realiza nu au impact semnificativ asupra corpurilor de apă si nu este necesara eleborarea SEICA.

 **Condiţii de realizare a proiectului:**

● se va respecta proiectul tehnic depus la documentatie

 ● se vor respecta conditiile din Adresa nr. 7761 /15.11.2019 emisă de SGA Mehedinţi:

* se va efectua tratarea suprafeței de beton a platformei de gunoi cu un agent de impermeabilizare cu produse pe bază de polimeri sau bitum în vederea evitării contaminării cu azotați, azotiți
* suprafețele inferioare ale bazinului de purin vor fi protejate prin aplicarea unor substanțe hidroizolante pentru a împiedica eventualele infiltrații în sol a fracției lichide provente de la gunoiul de grajd
* la faza de funcționare se va evita deversarea și depozitarea necontrolară a dejecțiilor animaliere. Dejecțiile animaliere se vor stoca temporar pe platformă până la transformarea lor în îngrășământ
* suprafața platformei se va inspecta cel puțin o dată pe an când este goală pentru remedierea eventualelor deteriorări ale betonului platformei
* după perioada de stabilizare gunoiul de grajd stocat pe platformă va fi folosit ca fertilizant pe terenuri agricole, sub control agrotehnic cu respectarea prevederilor Codului de bune practici agricole

 ● se vor lua măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport

 ● pentru realizarea investiției se vor utiliza doar căile de acces existente iar transportul materialelor se va face pe trasee optime

● în perioada de execuție a investiției pot apărea accidental poluări ale solului prin pierderea de carburanți, uleiuri de la utilajele folosite, se vor lua măsuri de asigurare a substațelor absorbante pe amplasament

●investitia se va realiza doar in timpul zilei, cu respectarea programului de odihnă al populatiei din zona

●gospodărirea deșeurilor rezultate pe amplasament:

* deșeurile din construcții și deșeurile menajere rezultate la implementarea proiectului se vor colecta selectiv, vor fi îndepărtate de pe amplasament și eliminate prin firme autorizate;
* la faza de funcționare dejecțiile animaliere se vor stoca temporar pe platformă până la transformarea lor în îngrășământ;
* suprafața platformei va fi inspectată cel puțin o dată pe an, când este goală, pentru remedierea unor eventuale deteriorări ale betonului;

● după perioada de stabilizare, gunoiul de grajd stocat pe platformă va fi folosit ca fertilizant pe terenurile agricole, cu respectarea prevederilor „Codului de bune practici agricole pentru protecţia apelor împotriva poluării cu nitraţi din surse agricole” aprobat prin Ordinul comun al MMGA nr.1182/2005 şi MAPDR nr.1270/2005 şi a „Codului de bune practici în fermă” aprobat prin Ordinul MMGA nr.1234/2006

 ● se vor respecta prevederile Ordinului nr. 119/2014 pentru aprobarea Normelor de igiena si a recomandarilor privind mediul de viata al populatiei cu modificările și completările ulterioare;

● se interzice depozitarea pe platformă a deșeurilor menajere.

La finalizarea investiției va fi notificată APM Mehedinți, în vederea verificării realizării proiectului în conformitate cu cerințele legale și cu condițiile din prezentul act și întocmirii procesului verbal de constatare a respectării condițiilor impuse.

 **Prezenta decizie este valabilă pe toată perioada de realizare a proiectului**, în situaţia în care intervin elemente noi, necunoscute la data emiterii prezentei decizii sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios

administrativ competente pentru a ataca, din punct de vedere procedural sau substanțial, actele deciziile sau omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art. 2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 au obligația să solicite autorității publice emitente a deciziei

 menționate la art. 21 alin (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin. (1) și (2) este gratuită și trebuie să fie echitabilă, rapidă și corectă.

 *Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.*